open-index/open-wikipedia-markdown huggingface dataset:
Tonight (EP)

**Tonight** je štvrté kórejské EP juhokórejskej chlapčenskej skupiny Big Bang. Vydané bolo 24. februára 2011 vydavateľstvom YG Entertainment. V Kórei to bolo prvýkrát po dvoch rokoch, čo skupina niečo vydala. Po vydaní sa album umiestnil na prvých miestach v rôznych kórejských aj medzinárodných hudobných rebríčkoch.

## Príprava
Počas písania piesní vtedy nepomenovaného albumu sa G-Dragon a T.O.P začali zameriavať na svoj spoločný projekt GD & TOP. Podľa G-Dragona skúšala skupina so svojou hudbou „nové kombinácie“, v ktorých mali Tchäjang, Däsong a Sungri vytvoriť trio a on s T.O.P-om duo, nakoľko v Kórei po dobu dvoch rokov nič nevydali. Aj keď toto rozdelenie malo byť len v rámci skupinových materiálov, G-Dragon a T.O.P šli na základe úspechu svojich materiálov medzi fanúšikmi za Jang Hjon-sokom, riaditeľom YG Entertainment, aby im ako duu dovolil vydať album. Po ukončení propagačných akcií kolaboračného albumu GD & TOP sa skupina opäť stretla, aby nahrali *Tonight*. Piesne z neho boli nahrávané rôzne počas ich dvojročnej pauzy. G-Dragon opísal hudbu z tohto EP ako „veľmi veselú“ v nádeji, že ňou svojich poslucháčov rozveselia. Aj keď predchádzajúce EP skupiny sa niesli v duchu elektronickej hudby, tentoraz sa rozhodli zamerať na „srdečný rock“.

## Vydanie a propagácia
Po takmer dvojročnej skupinovej pauze sa v roku 2011 Big Bang vrátili do Južnej Kórey s koncertom *Big Show*, na ktorom bolo 40 000 divákov. Predviedli aj svoje nové piesne z *Tonight*. Koncert vysielali online SBS a Mnet. I Su-jon z *Newsen* opísala vystúpenie ako „zmyselné, elegantné a luxusné“, *Jonhap* zase ako „svieže a odvážne“, a že „skupine Big Bang sa podaril skvelý návrat“. *Star News* pochválili skupinu za použitie mnohých rekvizít, vystúpenie označili za „presvedčivé a výbušne“ a vyhlásili, že „Big Bang sa vrátili silnejší ako kedykoľvek predtým“. Koncert mal sledovanosť 5.7%, čo bolo vyššie ako očakávaných 4.9%. Výnosom z koncertu bolo údajne 43 miliárd ₩ (35,3 miliónov €).

Foto teasery z videoklipu k titulnej piesni „Tonight“, ktorú napísali G-Dragon a T.O.P, boli zverejnené tiež online. Skupina svoj návrat potvrdila aj prostredníctvom statusu na Tchäjangovom Twitteri. *Tonight* sa neskôr umiestnilo na 3. mieste Billboardového rebríčka *Svetové albumy*, na 7. mieste rebríčka *Heatseekers Albums* a na 29. mieste rebríčka *Nezávislé albumy*. V Kórei bol na čele rebríčkov ako Gaon, Bugs, Soribada, Melon, Cyworld, Dosirak a Mnet.

Album získal prevažne pozitívnu kritiku. *Expo Flat News* ho pochválilo za „pôsobivý a sofistikovaný zvuk“. Titulná pieseň „Tonight“ si tiež vyslúžila pochvalu za svoj „sofistikovaný elektronický zvuk“ spojený s akustickou gitarou. Čchö Čun-jong z Asiae pochválil nové smerovanie skupiny ohľadom hudby a uznal, že počas dvojročnej prestávky „sa štýl a hudobný cit skupiny prehĺbili“. Za necelý týždeň bolo predaných 100 000 kópií.

## Zoznam skladieb

## Pozície v rebríčkoch
### Album

### Predaje

### Single z ''Tonight''

### Single z ''Big Bang Special Edition''

## Referencie

## Zdroj

Kategória:EP skupiny Big Bang
Kategória:EP z 2011
Margita Kurpelová

RNDr. **Margita Kurpelová**, DrSc. (* 13. december 1925, Čachtice – † 13. január 1986, Bratislava) bola významná slovenská klimatologička. Od roku 1950 pracovala v Slovenskom hydrometeorologickom ústave v Bratislave.

Zaoberala sa fenológiou, agroklimatológiou a mikroklimatológiou.

## Publikačná činnosť
* *Fenologicko-geografická regionalizácia územia Slovenska*. Bratislava: ALFA, 1976. 82 s.
* *Agroklikaticko-geografické členenie  územia ČSSR. Agroklimatické podmienky pestovania a tvorby úrody kukurice, cukrovej repy a zemiakov na Slovensku. Sezónny vývoj rastlín vo vzťahu k vlahovej potrebe*. Mapová príloha. Bratislava: ALFA, 1977. 146 s. 
* KURPELOVÁ, M. a kol.: *Klimatická charakteristika vybraných prvkov v povodí Mošteníka*. Bratislava: ALFA, 1979. 128 s. 
* KURPELOVÁ, M.: *Agroklimatické podmienky pestovania a úrody obilnín na Slovensku. Agroklimatický potenciál územia Slovenska. Úroda obilnín a meteorologické faktory v matematicko-štatistickom zhodnotení. Predpoveď fenologických fáz*. K ALFA 1983. 220 s. 
* KURPELOVÁ, M.: *Mrazíky na Slovensku*. Bratislava, ALFA 1986. 196 s. 
* KURPELOVÁ, Margita – COUFAL, Ľubomír – ČULÍK, Jaroslav. 1975. *Agroklimatické podmienky ČSSR*. Hydrometeorologický ústav v prírode, vydavateľstvo kníh a časopisov v Bratislave: 1975. 270s.

## Zdroj
* KURPELOVÁ, Margita. In: *[[Biografický lexikón Slovenska]]* V Km-L. Martin: Slovenská národná knižnica, 2013. 852 s. ISBN 978-80-8149-011-8. s. 529-530.

Kategória:Slovenskí meteorológovia
Kategória:Osobnosti z Čachtíc
Bažantula

**Bažantula** je prírodná rezervácia ev. č. 5311 neďaleko obce Studénka v okrese Nový Jičín. Oblasť spravuje AOPK ČR Správa CHKO Poodří.

## Ochrana
Predmetom ochrany je prírode blízky, druhovo bohatý rybničný ekosystém so vzácnymi rastlinnými spoločenstvami a sústredeným výskytom a rozmnožovaním osobitne chránených druhov rastlín a živočíchov.

Rezervácia sa v celom rozsahu prekrýva s EVL *Poodří* a s vtáčím územím s rovnakým názvom.

## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Poodří

## Iné projekty

## Externé odkazy
* Nariadenie Správy CHKO Poodří č.1/2009 o zriadení prírodnej rezervácie strana 1., strana 2., strana 3.

## Zdroj

Kategória:Chránené územia v okrese Nový Jičín
Kategória:Chránená krajinná oblasť Poodří
Kategória:Rybníky v Moravsko-sliezskom kraji
Kategória:Povodie Odry
Kategória:Studénka
Kategória:Vodstvo okresu Nový Jičín
Mariner 8

**Mariner 8** bola americká kozmická sonda na prieskum Marsu, ktorá sa mal stať pokračovateľkou predošlých úspešných troch Marinerov. Kým predchádzajúce sondy programu Mariner mali okolo Marsu len letieť, Mariner 8 bol prvým americkým pokusom dostať na obežnú dráhu planéty umelú družicu. To sa však nepodarilo. Vinou nosnej rakety, ktorá zlyhala niekoľko minút po štarte, totiž nedosiahla obežnú dráhu Zeme a zanikla pádom do Atlantiku. Stalo sa to 8. mája 1971.

Kategória:Program Mariner
Kategória:Prieskum Marsu
Kategória:Planetárne sondy
Kategória:Sondy NASA
Kategória:Zaniknuté sondy
Kategória:Kozmonautika v 1971
Basketbalová 1. liga mužov

**Basketbalová 1. liga mužov** je druhá najvyššia basketbalová súťaž mužov na Slovensku. Organizuje ju Slovenská basketbalová asociácia (SBA) a prebieha od sezóny 1993/94. Do roku 2003 niesla názov *II. liga*. Víťaz súťaže postupuje do extraligy, príp. do báraže o ňu. Naopak posledné družstvo, príp. posledné družstvá zostupujú do 2. ligy.

## Systém súťaže
Súťaž sa skladá z dvoch častízákladnej a nadstavbovej. V základnej časti sú družstvá rozdelené do dvoch regionálnych skupínZápad a Východ, a odohrajú v nej dvojkolovo zápasy doma a vonku. Najlepšie 4 družstvá z každej skupiny postúpia do nadstavbovej skupiny o postup, v ktorej odohrajú dvojkolovo zápasy doma a vonku. Ostatné družstvá zo základných skupín vytvoria nadstavbovú skupinu o zotrvanie v 1. lige.

## Sezóny 1. ligy

## Družstvá v sezóne 2022/23
* IMC Slovakia Považská Bystrica
* BKM SPU Nitra
* Acadenic ŽU Žilina
* MBK MŠK Žiar nad Hronom
* BK Slovenský Orol Levoča
* Slávia Hvar sport resort Košice
* UNIPO BKM Iskra Svit
* BK AS Trenčín U23
* ŠBK Junior Patroti Levice U23

## Referencie

## Pozri aj
* Basketbalová extraliga mužov
* Basketbalová 1. liga žien

## Externé odkazy
* Oficiálna stránka Slovenskej basketbalovej asociácie

## Zdroje
* Slovenský basketbalový štatistický portál 
* sme.sk
* mesto.sk *archive.org*
* Archív súťaží na stránke Slovenskej basketbalovej asociácie

Kategória:Slovenské basketbalové súťaže
Kotvice (prírodná rezervácia)

**Kotvice** je prírodná rezervácia ev. č. 190 neďaleko obce Studénka v okrese Nový Jičín. Oblasť spravuje AOPK ČR Správa CHKO Poodří.

## Ochrana
Predmetom ochrany sú zachované biocenózy rovnomenného rybníka, typické pre celú juhozápadnú časť Jistebníckej rybničnej sústavy.


Súbor:PR Kotvice 2.jpg|Nad hladinu rybníka čnejú stromy...
Súbor:PR Kotvice 5.jpg|... i početné rákosie
Súbor:PR Kotvice 6.jpg|Mladé čajky na Kotvici
Súbor:Rybník Kotvice.JPG|Rybník na jeseň


## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Poodří

## Iné projekty

## Externé odkazy
* Výnos Ministerstva kultúry ČR č.3.025/70-II/2 o zriadení prírodnej rezervácie strana 1., strana 2.
* Stručný popis na stránke taggmanager cz. Vegetácia rybníkov , Vtáci na rybníkoch 

## Zdroj

Kategória:Chránené územia v okrese Nový Jičín
Kategória:Chránená krajinná oblasť Poodří
Kategória:Rybníky v Moravsko-sliezskom kraji
Kategória:Studénka
Kategória:Vodstvo okresu Nový Jičín
Big Bang 2

***Big Bang 2*** je tretí japonský štúdiový album juhokórejskej chlapčenskej skupiny Big Bang. Vyšiel 11. mája 2011 pod vydavateľstvom Universal Music Group. 3 jeho single – „Koe o Kikasete“, „Tell Me Goodbye“ a „Beautiful Hangover“ – boli vydané už skôr. V japonskom rebríčku Oricon sa prvé dva umiestnili v Top 5 a tretí v Top 10.

## Single
Ešte pred vydaním *Big Bang 2* vyšli 3 single. Prvým bol „Koe o Kikasete“ vydaný 4. novembra 2009. V týždennom rebríčku japonského Oriconu obsadil 4. miesto a v rebríčku sa mu podarilo udržať 16 týždňov. Nasledoval „Tell Me Goodbye“, ktorý bol vydaný 9. júna 2010. V Oricone sa umiestnil na 5. mieste a v rebríčku sa držal 15 týždňov. Tretí singel z 25. augusta 2010, „Beautiful Hangover“, obsadil v japonskom Oricone 7. miesto a celkovo sa v rebríčku udržal 8 týždňov. 18. apríla 2011 bol na oficiálnom YouTube kanáli YG Entertainment zverejnený videoklip k japonskej verzii piesne „Tonight“, ktorá bola 27. apríla vydaná ako digitálny singel. 5. singel, „Ms. Liar“, bol digitálne vydaný v rovnaký deň ako celý album.

## Propagácia
*Big Bang 2* bol súčasťou japonskej koncertnej šnúry *[[Zoznam koncertných turné skupiny Big Bang#Love and Hope Tour|Love & Hope]]*. Pôvodne sa turné malo volať *Love & Pain*, ale názov sa kvôli zemetraseniu a cunami v Tóhoku zmenil. Časť výťažku šla na pomoc po katastrofe.

## Zoznam skladieb

## Pozície v rebríčkoch

### Certifikácia
Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.

## Referencie

## Externé odkazy
* BIGBANG - Beautiful Hangover MV na YouTube
* BIGBANG - Tell Me Goodbye MV na YouTube
* BIGBANG - Koe o Kikasete MV na YouTube

## Zdroj

Kategória:Albumy skupiny Big Bang
Kategória:Hudobné albumy z 2011
Williams Tower

**Williams Tower** (predtým **Transco Tower**) je mrakodrap v Houstone. Navrhli ho architekti Philip Johnson a John Burgee. 49 výťahov obsluhuje 64 poschodí a budova je vysoká , je tak 3. najvyššia v meste a 4. najvyššia v štáte Texas. Výstavba prebiehala v rokoch 1982 – 1983 a celkové náklady boli asi 300 miliónov dolárov.

## Iné projekty

## Zdroj

## Externé odkazy
* Williams Tower v databáze *SkyscraperPage.com*
* Williams Tower v databáze *Emporis*

Kategória:Architektúra z 1983
Kategória:Mrakodrapy v Houstone
Aura at College Park

**Aura at [[College Park]]** (známy aj ako **Aura**) je obytný mrakodrap v kanadskom meste Toronto. S výškou  je 4. najvyšou budovou mesta a Kanady.

Výstavba sa začala v januári 2010 a ukončená bola v roku 2014. Budova bola navrhnutá architektmi zo spoločnosti Graziani + Corazza. Po dokončení sa stala najvyššou obytnou budovou Kanady a 2. najvyššou obytnou budovou Severnej Ameriky (hneď po One57). V budove je 78 nadzemných a 6 pozdemných poschodí. Celková podlahová plocha budovy je  a nachádza sa v nej 934 bytových jednotiek.

## Referencie

## Iné projekty

## Externé odkazy
* Aura v databáze *Emporis*
* Aura at College Park v databáze *CTBUH*

Kategória:Mrakodrapy v Toronte
Kategória:Architektúra z 2014
Praslen

**Praslen** môže byť:
* spôsob vyrastania listov vzhľadom na byľ, pozri praslen (botanika)
* hlinené závažie využívané pri tkaní od praveku až po Slovanov, pozri praslen (archeológia)
* jaskyňa v obci Rybník pri Revúcej, významné nálezisko kyjatickej kultúry, pozri Praslen (jaskyňa)
Lipkavec syridlový

**Lipkavec syridlový** alebo staršie **lipkavec pravý** (lat. *Galium verum*) je trváca rastlina z rodu lipkavec (*Galium*) z čeľade marenovité.

## Opis
Rastlina je vysoká 30 - 100 cm, má pevný drevnatý plazivý podzemok, priame byle a v praslenách vyrastajúce čiarkovité listy. Celá rastlina je jemne chĺpkatá. Kvety sú drobné, jasnožlté a tvoria výraznú koncovú metlinu. Plodom je suchá dvojnažka, zložená z dvoch holých tvrdiek.

## Čas kvitnutia a výskyt
Kvitne od konca júna do polovice septembra. Patrí medzi európske kontinentálne druhy, je rozšírený v celej Európe okrem Laponska a severných oblastí Ruska. Na niektorých územiach mimo jeho prirodzeného výskytu je inváznou rastlinou. Na Slovensku sa vyskytuje na celom území od nížin až po podhorské oblasti, niekedy aj vo vyšších polohách ale iba na vápencových pôdach.

## Využitie
Kvety obsahujú trvalé žlté farbivo, silno voňajú medom a poskytujú dobrú pašu pre včely. Odvar z vňate sa v ľudovej liečbe používa proti chorobám žalúdka a čriev, má močopudné účinky a šťava pôsobí proti kožným vyrážkam. Obsahuje enzým chymozín, ktorého schopnosť zrážať mlieko v niektorých regiónoch predurčila túto rastlinu na použitie ako syridlo.

## Zdroje

Kategória:Liečivé rastliny
Kategória:Marenovité
Kategória:Flóra na Slovensku
Kategória:Flóra v Grónsku
Renaissance Tower

**Renaissance Tower** (pred renováciou v rokoch 1986 – 1991 **First International Building**) je mrakodrap v Dallase, stojaci na ulici Elm Street. Má 56 poschodí a výšku , je tak druhý najvyšší v meste a 5. v Texase. Bol navrhnutý spoločnosťami Hellmuth, Obata + Kassabaum a HKS Inc. V roku 1974, keď bol dokončený, bol najvyšší mrakodrap v meste.

## Referencie

## Iné projekty

## Zdroj

## Externé odkazy
* Renaissance Tower v databáze *SkyscraperPage.com*
* Renaissance Tower v databáze *Emporis*

Kategória:Mrakodrapy v Dallase
Kategória:Architektúra z 1974
Zbraslavská kronika

**Zbraslavská kronika** je latinsky písaná kronika (*Chronicon aulae regiae*), ktorá vznikala v rozmedzí rokov 1305  1339 v cisterciánskom Zbraslavskom kláštore. Autormi tohto monumentálneho diela sú opáti Ota Durynský a Petr Žitavský.

## Obsah kroniky
V prvej časti kroniky, ktorá bola písaná pravdepodobne v rokoch 1305-1314 opátom Otom, je výrazná tendencia k oslave Václava II., zakladateľa Zbraslavského kláštora. Za deväť rokov Ota napísal 51 kapitol, venujúce sa osobe kráľovského mecenáša tak, aby Václav získal u prípadného čitateľa čo najviac sympatií. Ota sa snažil vystihnúť duševný život a ťažkú ​​dobu detstva, dospievania a samotnej vlády Václava spôsobom u stredovekých spisovateľov vzácnym. Otovu prácu ukončila smrť v marci 1314 a tak nestihol popísať ani Václavovu korunováciu.

V začatej kronike potom pokračoval budúci opát Peter Žitavský, ktorý sa v druhej časti kroniky pokúsil o zlúčenie glorifikácie predposledného Přemyslovca s oslavou novej Luxemburgovskej dynastie, panujúcej na českom tróne. Preto uvádza pri opise smrti Václava II. aj cisárovnej Markéty zázraky, ktoré mali zvýšiť prestíž oboch osobností. Vo svojom rozprávaní sa na rozdiel od Ota nesústredil len na zbraslavské a české udalosti, ale aj na udalosti a záležitosti iných kráľovstiev a zaujímavé príhody vôbec.

Zbraslavská kronika sa tak stala najdôležitejším prameňom pre české dejiny prvej polovice 14. storočia. Obsahuje okrem prozaického textu veľké množstvo veršov, z veľkej časti leoninských hexametrov. Bola mnohými opisovaná, celé dlhé úseky zo Zbraslavskej kroniky sa nachádzajú aj v Kronike Františka Pražského, v diele Beneš Krabice z Weitmile a čiastočne aj v kronike Pulkavovej.

## Časti kroniky
### Kniha prvá
* 1.-8. kapitola - správy o kráľovi Přemyslovi II.
* 9.-83. kapitola - životopis Václava II.
* 84.-87. kapitola - rozprávanie o vláde Václava III., Rudolfa Habsburského, Henricha korutánskeho
* 88.-111. kapitola - vstup Luxemburgovcov na český trón a počiatky vlády Jana Luxemburského
* 112.-120. kapitola - príbehy cisára Henricha VII.
* 121.-123. kapitola - rozprávanie o smrti pápeža Klimenta V., zrušení templárov a zázrakoch po smrti cisárovnej Markéty
* 124.-130. kapitola - udalosti rokov 1314-1316.

### Kniha druhá
Sú tu spísané udalosti od roku 1317 takmer až do Karolovho návratu do Čiech, teda cca do konca leta 1333. Záznamy sú vykonané letopiseckým spôsobom (zvyčajne sa na jar zapísali udalosti roka minulého) a druhá kniha kroniky teda nemá jednotlivé kapitoly a udalosti sú za sebou mechanicky zoradené bez vzájomnej súvislosti.

### Kniha tretia
Začína veľmi nadšeným opísaním návratu mladého princa Karola a končí rokom 1337 vyhotoveným na jar 1338. Ďalej sa už Peter Žitavský nedostal.

### Hladomor v Čechách

## Ďalšia literatúra
* 
* 

## Iné projekty

## Externé odkazy
* Ukážka stránky z rukopisu Zbraslavská kroniky zo Štátneho okresného archívu Jihlava, 1393 
* Zbraslavská kronika
* Zbraslavská kronika latinsky
* Petr Žitavský
* História Zbraslavy

## Zdroj

Kategória:Kroniky
Kategória:Stredoveká historiografia
Kategória:Stredoveké rukopisy
Kategória:Kroniky 14. storočia
Curuba

náhľad|Celý a rozrezaný plod Curuby v porovnaní s päťcentovou mincou
**Curuba** je exotické ovocie z mučenky Passiflora tarminiana, ktoré sa vyskytuje v tropickej Južnej Amerike, konkrétne v Andách. Ide o malé aromatické ovocie, ktoré má tenkú šupku a ružovo-oranžovú rôsolovitú dreň s veľkým počtom drobných jadier, ktoré sa dajú konzumovať. Má jemne kyslastú chuť. Dnes sa už vďaka cestovaniu rozšírila aj do Európy, kde jej vyhovuje skôr prostredie skleníkov.

## Nutričné hodnoty
Obsahuje vitamíny A, C, B1, B2 a B3.

## Iné projekty

## Zdroj

Kategória:Tropické ovocie
Télemachos z Farsalu

**Télemachos** (*Télemachos*) bol víťaz v zápasení na olympijských hrách v roku 484 pred Kr.

Télemachos, syn Aknonia z tesálskeho Farsalu, zvíťazil v zápasení (palé) na 74. olympijských hrách v roku 484 pred Kr. Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.

Na olympijských hrách, keď súťažil Télemachos, Diognétos z Kréty zabil svojho súpera Hérakla počas zápasu v boxe. Hellanodikovia ho zato vyhnali z Olympie, hoci bol olympijským víťazom z predchádzajúcich hier. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Donecká ľudová republika

**Donecká ľudová republika**, skrátene **DĽR**, alebo zriedkavo **Donecká národná republika** (, ) je samozvaná republika na území Doneckej oblasti na východe Ukrajiny. Uznaná je štyrmi členskými štátmi Organizácie Spojených národov, a to Ruskom , KĽDR, Sýriou a Nikaraguou a taktiež je uznaná dvoma ďalšími medzinárodne neuznanými krajinami – susediacou Luhanskou ľudovou republikou a Južným Osetskom.  Ukrajina označuje Doneckú ľudovú republiku za teroristov a od vyhlásenia nezávislosti sa snaží dostať územie DĽR späť pod kontrolu centrálnej vlády v Kyjeve.

Donecká ľudová republika vyhlásila svoju nezávislosť 7. apríla 2014, keď boli proruskými separatistami obsadené vládne úrady v Donecku. 11. mája 2014 bolo v Doneckej oblasti vyhlásené referendum, či obyvatelia súhlasia s vyhlásením Doneckej ľudovej republiky a oddelením sa od Ukrajiny. V máji 2014 DĽR podpísala s Luhanskou ľudovou republikou dohodu o vytvorení konfederácie, tzv. Novoruska. Nové Rusko je historický názov používaný pre oblasť južnej a východnej Ukrajiny v 18. storočí, po jeho dobytí Ruskou ríšou. 

Po ruskej invázii na Ukrajinu v roku 2022 sa ruským silám a proruským separatistom do leta 2022 podarilo postupne vytláčať ukrajinské sily z oblasti. V septembri 2022 ukrajinské sily začali ofenzívu v Charkovskej oblasti a spôsobili významné straty ruským silám. Ruská okupačná správa z obáv pred ďalším nepredvídateľným vývojom narýchlo zorganizovala v okupovaných oblastiach vrátane Doneckej a Luhanskej ľudovej republiky referendá o pripojení k Rusku, ktoré začali 23. septembra 2022. Zmanipulované referendá skončili podľa proruskej správy oblastí, tak že prevažná väčšina obyvateľov hlasovala za odtrhnutie od Ukrajiny a za pripojenie k Rusku. Napriek nelegitímnosti referend ruský prezident Vladimir Putin rozhodol 29. septembra 2022 o anexii štyroch ukrajinských oblastí vrátane Doneckej ľudovej republiky.

## Referencie

## Iné projekty
* 

## Externé odkazy
* Максим Калашников: ДОНЕЦКАЯ ФЕДЕРАТИВНАЯ РЕСПУБЛИКА - globoscope.ru 
* В Донецке создана федеративная республика
* Федеративная Республика Донецк - vovremya.info 
* В Донецке создана федеративная республика - Crimea-Board.net 
* Донецкая Федеративная Республика "Донецкая Русь" - €uromaidan Live net

Kategória:Sporné územia
Kategória:Donecká oblasť
Kategória:Neuznané štáty
Kategória:Rusko-ukrajinská vojna
Martin Kaprálik

**Martin Kaprálik** (* 11. apríl 1976, Bratislava) je slovenský divadelný a televízny herec a dabér.

## Životopis
Herectvo vyštudoval na konzervatóriu v rodnej Bratislave. Už počas školy sa venoval herectvu. V dnešnej dobe pôsobí najmä v divadle a veľmi často taktiež dabuje. V televízii sa objavuje pomenej. Pôsobil v Divadle Andreja Bagara v Nitre, v Divadle Nová scéna, v Mestskom divadle P. O. Hviezdoslava a v Divadle Malá scéna STU.

## Rodina
Martin Kaprálik pochádza z hereckej rodiny. Jeho starý otec bol Elo Romančík. Jeho otcom bol Dušan Kaprálik. Má troch súrodencov sestru Zuzanu, brata Ondreja a sestru Danku. Ivan Romančík je jeho strýko.

## Filmografia
* 2009: *[[V mene zákona (seriál)|V mene zákona]]* (seriál)
* 2008: *[[Panelák (seriál)|Panelák]]* (seriál)
* 1997: *Tu žijú levy*

## Dabing
Herci, ktorých Martin Kaprálik často dabuje (v zátvorke sú uvedené príklady filmy, v ktorých daného herca nadaboval): 
* Keanu Reeves (John Wick,Dom pri jazere, Deň keď sa zastavila Zem, ...)
* Chris Tucker (séria Križovatka smrti, ...)
* Dwayne Johnson (Vitajte v džungli, Cesta na tajomný ostrov, ...)
* LeBron James (Space Jam: Nová legenda)
* Nicolas Cage (séria Lovci pokladov, Proroctvo: Koniec sveta, ...)
* Hugh Jackman (séria X-Men, Austrália, ...)
* Christian Bale (séria Temný rytier, Terminator Salvation)
* Jamie Foxx (Divoký Django, Šéfovia na zabitie, ...)
* Vin Diesel (Cumlikátor, Dokážte mi vinu, Rýchlo a zbesilo 5, ...)
Okrem týchto hercov nadaboval postavy Modlivka v sérii Kung Fu Panda, Dr. Sheldon Hawkes (Hill Harper) v seriáli C.S.I. New York, Dr. Lawrence Kutner (Kal Pen) v seriáli Dr. House a mnohých ďalších.

## Zdroje
* http://www.csfd.cz/tvurce/150453-martin-kapralik/zajimavosti/
* http://www.dabingforum.sk/viewtopic.php?f=173&t=1381
* http://www.nova-scena.sk/umelci/detail/martin-kapralik-12.html 

Kategória:Slovenskí divadelní herci
Kategória:Slovenskí televízni herci
Kategória:Slovenskí dabingoví herci
Kategória:Členovia Divadla Andreja Bagara
Kategória:Nová scéna
Kategória:Osobnosti z Bratislavy
Startup

**Startup** (iné názvy: **start up**, **start-up**) je pojem označujúci novo vznikajúci projekt či začínajúcu firmu často ešte vo fáze tvorby podnikateľského zámeru.

Prvýkrát sa tento termín stal populárnym v čase internetovej horúčky (1996-2001), kedy vzniklo mnoho spoločností tohto typu v zámorí s .com predovšetkým na internete v Silicon Valley. Svoju renesanciu zažíva opäť v súčasnosti, kedy sa týmto pojmom dá označiť akýkoľvek začínajúci projekt.

Start-upový projekt sa môže objaviť v akomkoľvek odbore, najčastejšie sú to však technologické či internetové firmy. Medzi ich vlastnosti patria:
* Nízke počiatočné náklady
* Vyššie (než u "štandardných" firiem) podnikateľské riziko
* Potenciálne vyššia návratnosť v prípade, keď sa spoločnosť etabluje

Jednou z metód financovania projektov je použitie fondov rizikového kapitálu alebo pomoc tzv. business angels. Okamih, kedy spoločnosť prestáva byť startup, býva považovaný zisk, fúzie či akvizície.

Ako startup začínali napríklad firmy Facebook alebo Google.

Na podporu startupov v posledných rokoch vznikajú startup inkubátory (napríklad Jihomoravské inkubační centrum), ktoré startupom poskytujú počiatočný kapitál, pomoc mentorov a zvyčajne priestory na fungovanie. Do módy sa na Slovensku dostávajú tiež startup víkendy, kde sa za 48 hodín snažia tímy vyvinúť funkčný online produkt.

## Referencie

## Externé odkazy
* Téma nováčikmi na startitup.sk
* Téma nováčikmi na lupa.cz
* Téma nováčikmi na webitech.cz
* Téma nováčikmi na Mámnápad.cz

## Zdroj

Kategória:Podniky
Kategória:Podnikanie
Philippe Leclerc de Hauteclocque

**Philippe François Marie de Hauteclocque** (* 22. november 1902, Belloy-Saint-Léonard, Francúzsko† 28. november 1947, Bechar, Alžírsko), vo francúzskom odboji za 2. svetovej vojny známy ako **Jacques-Philippe Leclerc**, bol francúzsky vojak, generál francúzskej armády počas druhej svetovej vojny. Po smrti bol vyhlásený za maršala Francúzska.

## Životopis
Vyštudoval École spéciale militaire v Saint-Cyr. Absolvoval roku 1924. Vstúpil do armády a po porážke Francúzska roku 1940 sa pridal k hnutiu odporu a bojoval pod velením generála de Gaule. Prijal krycie meno Leclerc, aby jeho manželka a deti neboli ohrozené, ak by sa jeho meno objavilo v novinách. Bol poslaný do Afriky, kde bojoval proti spojencom Vichystického režimu. Po jeho velením francúzskej jednotky dobyli Kufru, kde zložil so svojimi mužmi prísahu známu ako *Serment de Koufra*, v ktorej sľúbil bojovať až do vyvesenia vlajky nad štrasburgskú katedrálu. Po vylodení v Normandii 1. augusta 1944 sa jeho jednotka, známa ako *L Force*, začlenila do *2e Division Blindée* a zúčastnila sa bojov v Európe. Leclerc patril k osloboditeľom Paríža, keď jeho 2. obrnená divízia bola súčasťou oslobodzujúcej tretej Pattonovej armády. 

Po skončení bojov v Európe bol odvelený na Ďaleký východ, kde sa zapojil do bojov proti Japonsku. Reprezentoval Francúzsko pri podpise kapitulácie Japonska. Potom sa neúspešne pokúšal rokovaním zabrániť konfliktu v Indočíne, kde vietnamskí nacionalisti pod vedením Ho Či Mina vyhlásili nezávislosť. V neobyčajne ťažkej pozícii takmer dosiahol dohodu. Jeho nadriadený dosadený generálom de Gaule ho skritizoval, že "*velitelia francúzskych vojsk sa miesto boja pokúšajú vyjednávať*". Leclerc bol odvolaný a jeho nástupca Jean-Étienne Valluy sa pokúsil bývalú francúzsku kolóniu obnoviť aj za cenu veľkých obetí na oboch stranách. Leclerc odišiel do Paríža, kde varoval, že problém v Indočíne nie je sporom s komunizmom, ale s vietnamským nacionalizmom, nebol však vypočutý. 

Zahynul pri leteckej havárii v Alžírsku.

## Literatúra
* 

* 

* 

*  

*  

*  

* 

*  

* 

## Iné projekty

## Externé odkazy
* Raids in the Fezzan
* Profil na stránkach Paríža 
* Mémorial Leclerc  
* ordredelaliberation.fr 

## Zdroj

Kategória:Francúzski generáli
Kategória:Francúzski maršali
Kategória:Francúzske osobnosti druhej svetovej vojny
Kategória:Obete leteckých nehôd
Kategória:Nositelia veľkokríža Radu čestnej légie
Claude François

**Claude François** (* 1. február 1939, Al-Ismáílíja, Egypt† 11. marec 1978, Paríž, Francúzsko) bol francúzsky spevák, hudobný skladateľ a tanečník. Jeho najslávnejším dielom je pieseň „Comme d'habitude“, z roku 1967, ktorú neskôr preslávil v anglickej coververzii Frank Sinatra pod názvom My Way.

## Životopis
Narodil sa v egyptskom meste Al-Ismáílíja talianskej matke a francúzskemu otcovi. Počas Suezskej krízy v roku 1956 sa rodina presťahovala do Monaka.

Spevácky začínal ako hotelový spevák na francúzskej riviére, jeho kariéra však odštartovala najmä po presťahovaní do Paríža. Tu uvádzal do francúzskeho kultúrneho okruhu rad vplyvov anglosaskej hudby (twist, rock), čo mu v 60. rokoch prinieslo mimoriadnu popularitu najmä medzi mládežou, ktorej sa páčil aj jeho dynamický pohyb po javisku. Niekedy bol nazývaný tiež francúzskym Elvisom Presleym. Preslávil sa predovšetkým coververziami amerických hitov.
V 70. rokoch plynulo prešiel od rokenrolu k nastupujúcemu disko štýlu. V tejto ére si získal takisto kredit usporadúvaním charitatívnych koncertov. V roku 1975 tesne unikol smrti pri bombovom útoku teroristickej organizácie IRA v Londýne, rok potom čelil pokusu o vraždu, keď na neho vystrelil neznámy muž pri vystupovaní z auta. Aj tentoraz však vyviazol. Napriek tomu onedlho, v roku 1978, zomrel za zvláštnych okolností: pri kúpeli vo vani sa pokúšal opraviť pokazené svietidlo na stene a zabil ho elektrický prúd.

Smrť populárneho umelca v 39 rokoch Francúzsko silno zasiahla a vzbudila vlnu záujmu o jeho dielo. Aj preto v roku 2005 skončil v ankete Najväčší Francúz na 36. mieste.

## Pozri aj
* Cloclo

## Iné projekty

## Externé odkazy
* 
* Profil na Radio France International 
* Oficiálna stránka 

## Zdroj

Kategória:Francúzski popoví speváci
Kategória:Francúzski skladatelia modernej hudby
Kategória:Francúzski tanečníci
Kategória:Francúzske osobnosti talianskeho pôvodu
Susan Brownell Anthonyová

**Susan Brownell Anthonyová** (* 15. február 1820, Adams, Massachusetts, USA† 13. marec 1906, Rochester, New York, USA) bola americká aktivistka, kľúčová postava hnutia za práva žien v 19. storočí v USA. Bola spoluzakladateľkou *Women's Temperance Movement* a jeho časopisu *The Revolution*. Hrala tiež významnú úlohu v boji proti otroctvu.

## Referencie


## Literatúra
* Baker, Jean H. *Sisters: The Lives of America 's Suffragists.* Hill and Wang, New York, 2005. ISBN 0-8090-9528-9.
* Derr, Mary Krane *ProLife Feminism: Yesterday and Today* Sulzburger & amp; Graham Publishing Ltd, 1995. ISBN 0-945819-62-5

## Externé odkazy
* Heslo na Find a grave
* Rodný dom Susan B. Anthonyovej, dnes múzeum 

## Zdroj

Kategória:Političky USA
Kategória:Aktivisti USA
Kategória:Feministky USA
Kategória:Členovia Republikánskej strany (USA)
Kategória:Osobnosti z Massachusetts
Kategória:Kvakerské osobnosti
Královec (prírodná rezervácia)

**Královec** je prírodná rezervácia ev. č. 2094 neďaleko obce Spálov v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je ekosystém mokraďových spoločenstiev lúčnych porastov s remízami prameniskových jelšín na podmáčanom podklade kulmských hornín s výskytom osobitne chránených druhov rastlín a živočíchov.

## Referencie


## Pozri aj
* Zoznam chránených území v okrese Nový Jičín

## Externé odkazy
* Nariadenie OÚ Nový Jičín o zriadení prírodnej rezervácie strana 1., strana 2., strana 3.
* Stručný popis na stránke Taggmanager.cz 

## Zdroj

Kategória:Chránené územia v okrese Nový Jičín
Kategória:Mokrade v Česku
Kategória:Prírodný park Oderské vrchy
Kategória:Povodie Odry
Kategória:Spálov
Luhanská ľudová republika

**Luhanská ľudová republika**, skratka **LĽR**, zriedka **Luhanská národná republika**, skratka **LNR** (, ) je samozvaná republika na východe Ukrajiny. Uznaná je iba jedným členským štátom Organizácie Spojených národov, a to Ruskom a taktiež je uznaná dvoma ďalšími medzinárodne neuznanými krajinami – susediacou Doneckou ľudovou republikou a Južným Osetskom.  Ukrajina označuje Luhanskú ľudovú republiku za teroristov a vedie proti nim protiteroristickú operáciu. V máji 2014 Luhanská ľudová republika podpísala s Doneckou ľudovou republikou dohodu o vytvorení konfederácii tzv. Nové Rusko. Nové Rusko je historický názov používaný pre oblasť južnej a východnej Ukrajiny v 18. storočí, po jeho dobytí Ruskou ríšou. Luhanská ľudová republika vyhlásila svoju nezávislosť 27. apríla 2014 po proruských protestoch v meste Luhansk.  11. mája 2014 bolo v Luhanskej oblasti vyhlásené referendum o tom, či obyvatelia súhlasia s vyhlásením Luhanskej ľudovej republiky a oddelením sa od Ukrajiny.

Po ruskej invázii na Ukrajinu v roku 2022 sa ruským silám do leta 2022 podarilo obsadiť takmer celé územie pôvodnej Luhanskej oblasti. V septembri 2022 ukrajinské sily začali ofenzívu v Charkovskej oblasti, pričom úspešne vytlačili ruské sily aj z časti Luhanskej oblasti. Proruské sily preto po dohode s Kremľom narýchlo zorganizovali 23. septembra 2022 v okupovaných oblastiach referendá o pripojení k Rusku. Zmanipulované referendá skončili podľa proruskej správy oblastí, tak že prevažná väčšina obyvateľov hlasovala za odtrhnutie od Ukrajiny a za pripojenie k Rusku. Napriek nelegitímnosti referend ruský prezident Vladimir Putin rozhodol 29. septembra 2022 o anexii štyroch ukrajinských oblastí vrátane Luhanskej ľudovej republiky.

## Referencie

Kategória:Sporné územia
Kategória:Luhanská oblasť
Kategória:Neuznané štáty
Kategória:Rusko-ukrajinská vojna
Liquid Child

**Liquid Child**  bol nemecký trance hudobný projekt, založený dvoma producentmi Tobiasom Menguserom a Jürgenom Herbarthom. 

Ich najväčším úspechom bola skladba „Diving Faces“ z roku 1998 ktorá sa umiestnila na 25. mieste v rebríčku v Spojenom kráľovstve. Okrem toho vydali ďalšie skladby ako napríklad „Return to Atlantis“ alebo „Magic Crystals“. V roku 2000 vydali kompiláciu pod názvom *Non-Stop* a po sedem ročnej prestávke ich prvý debutový album *25th Floor* ktorý bol už len v digitálnej verzii zakúpenia cez internet. 

## Diskografia
### Albumy & Kompilácie
* 2000 *Non-Stop* - Colourbox, CD
* 2007 *25th Floor* – Reef Recordings, Digital

### Single
* 1998 „Diving Faces“
* 1998 „On the Streets / Teleblast“
* 1999 „Return to Atlantis“
* 1999 „Who Do I Care...“
* 1999 „Face Modulation“
* 1999 „Blue Sun“
* 2000 „Bells of Avalon“
* 2000 „Maschinentraum“
* 2001 „Magic Crystals“

### Remixy
* 1999 „Allure – Rejected“
* 1999 „Rollergirl – Dear Jessie“
* 1999 „Frank Künne – L.O.V.E“
* 2000 „DJ Tatana – Dream Off“
* 2001 „ATC – Why Oh Why“

## Referencie

## Zdroj

Kategória:Nemecké hudobné skupiny
Kategória:Nemecké elektronické hudobné skupiny
Kategória:Elektronické hudobné dvojice
Kategória:Hudobné skupiny z 1998
Kategória:Hudobné skupiny ukončené v roku 2007
Radhošť (národná prírodná rezervácia)

**Radhošť** je národná prírodná rezervácia ev. č. 354 neďaleko obce Trojanovice v okrese Nový Jičín. Oblasť spravuje AOPK ČR Správa CHKO Beskydy.

## Ochrana
Predmetom ochrany sú vrcholové porasty na severných svahoch Radhošťa a významné rastlinné druhy.

Rezervácia sa v celom rozsahu prekrýva s EVL *Beskydy* a s vtáčím územím s rovnakým názvom.

## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Beskydy

## Iné projekty

## Externé odkazy
* Vyhláška ministerstva kultúry ČSR č. 3.500/89-SOP o zriadení rezervácie strana 1., strana 2.
* Podrobný popis na stránke nature.cz 

## Zdroj

Kategória:Národné prírodné rezervácie v Česku
Kategória:Chránené územia v okrese Nový Jičín
Kategória:Chránená krajinná oblasť Beskydy
Šipka (národná prírodná pamiatka)

**Šipka** je národná prírodná pamiatka ev. č. 435 neďaleko obce Štramberk v okrese Nový Jičín. Oblasť spravuje AOPK ČR Správa CHKO Poodří.

## Ochrana
Predmetom ochrany je najstaršie doteraz objavené osídlenie človeka na území Česka a súčasne nálezisko vzácnej reliktnej kveteny.

Rezervácia sa v celom rozsahu prekrýva s EVL *Štramberk*.

## Referencie


## Pozri aj
* Zoznam chránených území v okrese Nový Jičín

## Externé odkazy
* Výnos Ministerstva školstva a kultúry č.35.013/59-V/2 Prehlásenie štátnej archeologickej a prírodnej rezervácie strana 1., strana 2.

## Zdroj

Kategória:Národné prírodné pamiatky v Česku
Kategória:Chránené územia v okrese Nový Jičín
Kategória:Štramberk
Kategória:Prírodný park Podbeskydí
Majstrovstvá sveta v curlingu žien 2015

**Majstrovstvá sveta v curlingu žien 2015** boli v poradí 37. Majstrovstvá sveta v curlingu žien, ktoré organizuje Svetová curlingová federácia (WCF). Konali sa v Sapporu, v Japonsku od 14.22. marca 2015, za účasti 12 tímov. Titul obhájilo  a stalo sa tak piatykrát majstrom sveta.

Japonsko organizovalo ženský šampionát druhýkrát, predtým hostilo turnaj v roku 2007, v Aomori. Dejiskom všetkých zápasov bola aréna Sapporo Tsukisamu Gymnasium s kapacitou 2 300 miest. 

## Kvalifikácia

Pozn: V zátvorke je uvedené umiestnenie v medzinárodnom rebríčku WCF v decembri 2014.

## Aréna

## Výsledky
### Základná skupina

#### Tie break

----
 
### Play-off
#### Play-off medzi 1. a 2.

#### Play-off medzi 3. a 4.

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá sveta v curlingu mužov 2015

## Externé odkazy
* Oficiálna stránka MS 2015  
* MS 2015 na štatistickej stránke Svetovej curlingovej federácie  

Kategória:Curling v 2015
Ženy
Curling
Kategória:Šport v Sappore
Kategória:2015 v Japonsku
The Rembrandts

**The Rembrandts** je americká pop rocková dvojica, ktorú v roku 1989 založili Danny Wilde a Phil Solem. Pred založením formácie The Rembrandts, boli v roku 1981 obaja členmi skupiny Great Buildings. Dvojica The Rembrandts je známa skladbou „I’ll Be There for You“, ktorá bola použitá ako úvodná skladba v televíznom sitkome *[[Priatelia (seriál)|Priatelia]]*, ktorý mal premiéru v roku 1994 alebo tiež úspešnou skladbou „Just the Way It Is, Baby“.

## Členovia
* Danny Wilde (* 3. jún 1956, Maine, USA)
* Phil Solem (* 1. jún 1956, Duluth, Minnesota, USA)
* Mark Karan (predchádzajci člen)

## Diskografia
* *[[The Rembrandts (album)|The Rembrandts]]* (1990) - **US No.&nbsp;88**, **AUT No.&nbsp;23**, **SWE No.&nbsp;43**
* *[[Untitled (album The Rembrandts)|Untitled]]* (1992)
* *[[LP (album The Rembrandts)|LP]]* (1995) - **US No.&nbsp;23**, **UK No.&nbsp;14**, **NZ No.&nbsp;25** US: Platina
* *[[Spin This]]* (*Danny Wilde + The Rembrandts*) (1998)
* *[[Lost Together (The Rembrandts album)|Lost Together]]* (2001)
* *[[Choice Picks]]*  (2005)
* *[[Greatest Hits (The Rembrandts)|Greatest Hits]]* (2006)

### Single
* „Just the Way It Is, Baby“ (1990)
* „Someone“ (1991)
* „Burning Timber“ (1991)
* „Save Me“ (1991)
* „Johnny Have You Seen Her“ (1992)
* „Maybe Tommorrow“ (1993)
* „Chase the Clouds Away“ (1993)
* „Waiting to Be Opened“ (1993)
* „I’ll Be There for You“ (1995)
* „This House Is Not a Home“ (1995)
* „Don’t Hide Your Love“ (1996)
* „I'll Be There for You“ *[Európska reedícia]* (1997)
* „Too Late“ (2001)

## Referencie

## Externé odkazy
* The Rembrandts
*The Rembrandts na MySpace

## Zdroj

Kategória:Powerpopové hudobné skupiny USA
Kategória:Janglepopové hudobné skupiny
Kategória:Hudobné skupiny z 1989
Kategória:Alternatívnorockové hudobné skupiny USA
Kategória:Poprockové hudobné skupiny USA
Kategória:Dvojice v hudbe
Novorusko (konfederácia)

**Novorusko** alebo **Nové Rusko** (, ) je konfederácia samozvaných republík Donecká ľudová republika a Luhanská ľudová republika. Obidve republiky Ukrajina prehlásila za teroristické organizácie a vedie proti nim protiteroristickú operáciu. Po vypuknutí otvorenej vojny medzi Ruskom a Ukrajinou vo februári 2022 tu došlo k novej fáze ťažkých bojov.

Konfederácia sa nachádza na území východnej Ukrajiny na hraniciach s Ruskom. Novorusko bolo vytvorené 24. mája 2014, keď bola dohoda o jeho vytvorení podpísaná Doneckou ľudovou republikou a Luhanskou ľudovou republikou. Pôvodný názov Novoruska bol Zväz ľudových republík, ale tento názov bol po dohode oboch republík 15. júna 2014 zmenený na Novorusko. Od začiatku existencie Doneckej a Luhanskej republiky tieto entity získavali výraznú podporu z Ruska. Rusko začalo miestnemu obyvateľstvu poskytovať svoje pasy. Na ich území boli nasadené aj ruské vojenské jednotky.

## Armáda

Spojené ozbrojené sily Novoruska (rus. Объединённые Вооруженные Силы Новороссии) sa skladajú z dobrovoľníkov a milície, deliace sa väčšinou na prápor a brigády.

## Referencie

Kategória:Dejiny Ukrajiny
Kategória:Dejiny Ruska
Kategória:Politika na Ukrajine
Kategória:Luhanská oblasť
Kategória:Donecká oblasť
Kategória:Sporné územia
Kategória:Neuznané štáty
Rákosina

**Rákosina** je prírodná rezervácia ev. č. 2198 neďaleko obce Jistebník v okrese Nový Jičín. Oblasť spravuje AOPK ČR Správa CHKO Poodří.

## Ochrana
Predmetom ochrany je územie, ktoré tvorí terestrické tŕstie, na ktoré nadväzujú mokrade, lúky a lesný porast. Plytké tône zarastajúce plávajúcimi vodnými rastlinami obklopujú spoločenstvá vysokých močaristých bylín. Zoologicky významná lokalita bezstavovcov, obojživelníkov a pod.

Rezervácia sa v plnom rozsahu prekrýva s EVL *Poodří* a s vtáčím územím s rovnakým názvom.

## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Poodří

## Externé odkazy
* Vyhláška Správy CHKO Poodří o zriadení prírodnej rezervácie strana 1., strana 2.

## Zdroj

Kategória:Chránené územia v okrese Nový Jičín
Kategória:Mokrade v Česku
Kategória:Jistebník
Kategória:Chránená krajinná oblasť Poodří
Rybníky v Trnávce

**Rybníky v Trnávce** je prírodná rezervácia ev. č. 2172 na južnom okraji obce Trnávka v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú vodné a mokraďové ekosystémy rybníkov, významná lokalita výskytu osobitne chránených druhov živočíchov a rastlín.

## Referencie


## Pozri aj
* Zoznam chránených území v okrese Nový Jičín

## Iné projekty

## Externé odkazy
* Nariadenie OÚ Nový Jičín č.2/2002 o zriadení prírodnej rezervácie strana 1., strana 2.

## Zdroj

Kategória:Chránené územia v okrese Nový Jičín
Kategória:Rybníky v Moravsko-sliezskom kraji
Kategória:Povodie Odry
Kategória:Trnávka (okres Nový Jičín)
Kategória:Vodstvo okresu Nový Jičín
Suchá Dora

**Suchá Dora** je prírodná rezervácia ev. č. 426 neďaleko obce Jakubčovice nad Odrou v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je zostávajúci prirodzený porast typický pre Oderské vrchy so skalnými odkryvmi a výskytom osobitne chránených druhov živočíchov.

## Referencie


## Pozri aj
* Zoznam chránených území v okrese Nový Jičín

## Externé odkazy
* Vihláška Ministerstva kultúry ČSR o zriadení prírodnej rezervácie strana 1., strana 2.
* Stručný popis na stránke Taggmanager.cz 

## Zdroj

Kategória:Chránené územia v okrese Nový Jičín
Kategória:Lesy v Česku
Kategória:Jakubčovice nad Odrou
Kategória:Odry
Kategória:Prírodný park Oderské vrchy
I’m from Barcelona

**I’m from Barcelona** je švédska popová skupina, pochádzajúca z mesta Jönköping. Je známa tým, že má 28 členov a vytvára eklektické zvukové spojenia hudobných nástrojov ako klarinety, saxofóny, flauty, trúbky, bendžá, akordeóny, kazoo, gitary, bicích a klávesov, a mnoho ďalších. Kým väčšina členov poskytuje na štúdiových nahrávkach a koncertných vystúpeniach sprievodný spev, zakladateľ Emanuel Lundgren je jej textárom a hlavným spevákom.

V roku 2006 vydala skupina EP *[[Don’t Give Up on Your Dreams, Buddy!]]* a tiež štúdiový album *[[Let Me Introduce My Friends]]* - obidva boli poitívne hodnotené hudobnými kritikmi. V októbri 2008 vydala skupina svoj druhý štúdiový album *[[Who Killed Harry Houdini?]]*.

## Členovia

## Diskografia
### Albumy

### EP / Single

;Ostatné single
*2005: „Sing!!“
*2006: „Collection of Stamps“
*2006: „Treehouse“
*2006: „Britney“
*2008: „Paper Planes“

## Referencie

## Iné projekty

## Externé odkazy
*Oficiálna webstránka 
*

## Zdroj

Kategória:Švédske hudobné skupiny
Kategória:Švédske indierockové hudobné skupiny
Kategória:Hudobné skupiny z 2005
Kategória:Indiepopové hudobné skupiny
Kategória:Folkrockové hudobné skupiny
Life Along the Borderline

**Life Along the Borderline** s podtitulom **A Tribute to Nico** je hudobný festival venovaný speváčke Nico. Organizuje ho John Cale, ktorý so speváčkou spolupracoval. Jeho prvý ročník sa konal 11. októbra 2008 pri príležitosti speváčkiných nedožitých sedemdesiatych narodenín. Konal sa v Royal Festival Hall v Londýne a vystúpili tu James Dean Bradfield, Mark Lanegan, Manic Street Preachers, Mark Linkous, The Fiery Furnaces, Guillemots, Nick Franglen, Peter Murphy, Liz Green a Lisa Gerrard.

Akcia sa opakovala 10. mája 2009 v Teatro Communale v talianskom meste Ferrara. Tu zahrali Mercury Rev, Mark Lanegan, Lisa Gerrard, Peter Murphy, Soap&Skin a Mark Linkous. V roku 2010 koncert prebehol hneď dvakrát; prvýkrát 27. marca v poľskom Vroclave a druhýkrát 11. apríla v Ríme.

Ďalší ročník sa konal v januári 2013 v Brooklyn Academy of Music v New Yorku. Vystúpili tu mimojiné Nick Franglen, Kim Gordon, Mark Lanegan, The Magnetic Fields, Meshell Ndegeocello, Peaches, Joan as Police Woman a Sharon Van Etten.

## Referencie


## Zdroj

Kategória:Hudobné festivaly
Noříčí (prírodná rezervácia)

**Noříčí** je prírodná rezervácia ev. č. 275 rozkladajúca sa vo vrcholovej časti Nořičej hory, juhovýchodne od obce Trojanovice v okrese Nový Jičín. Oblasť spravuje AOPK ČR Správa CHKO Beskydy.

## Ochrana
Predmetom ochrany je lesný porast s prirodzenou drevinnou skladbou typickou pre západokarpatskú oblasť s bohatým zastúpením lesných typov a lesné spoločenstvá s ohrozenými rastlinnými a živočíšnymi druhmi pred činnosťami, ktoré majú negatívny vplyv na prírodné procesy.

Rezervácia sa v plnom rozsahu prekrýva s EVL *Beskydy* a s vtáčím územím s rovnakým názvom. 

## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Beskydy

## Iné projekty

## Externé odkazy
* Na stránke CHKO Beskydy 
* Vyhláška CHKO Beskydy o (znovu)vyhlásení prírodnej rezervácie strana 1., strana 2.

## Zdroj

Kategória:Chránené územia v okrese Nový Jičín
Kategória:Chránená krajinná oblasť Beskydy
Kategória:Lesy v Česku
Kategória:Trojanovice
Šúdži Nakamura

**Šúdži Nakamura** (, * 22. máj 1954, Seto, Japonsko) je japonsko-americký profesor Kalifornskej univerzity v Santa Barbare (UCSB od roku 1999). Je nositeľom Nobelovej ceny za fyziku za rok 2014.

V roku 1977 absolvoval Tokušimskú univerzitu, kde v roku 1994 získal doktorát. Od 70. rokov do roku 1999 pracoval vo firme Nichia Corporation (). Je považovaný za objaviteľa prvej modrej elektroluminiscenčnej diódy známej ako LED dióda. Je držiteľom asi stovky patentov. V roku 2014 získal spolu s Isamu Akasakim a Hiroši Amanom Nobelovu cenu za fyziku za vývoj modrých svetelných diód umožňujúcich vytvorenie nového, ekologického svetelného zdroja.

## Referencie


## Zdroj
*

Kategória:Fyzici USA
Kategória:Japonskí fyzici
Kategória:Nositelia Nobelovej ceny za fyziku
Svinec (prírodná rezervácia)

**Svinec** je prírodná rezervácia ev.č.1736, ktorá sa nachádza neďaleko dediny Kojetín v okrese Nový Jičín. Oblasť spravuje Agentúra ochrany prírody a krajiny ČR.

**Svinec** je tiež vrch, ktorý je so svojou nadmorskou výškou 547 m, najvyšším bodom rezervácie.

## História
Podľa povesti neďaleko kedysi pásol ovce sirota Jakub, chlapec neposlušný a spurný. Keď mu sestra priniesla obed, volal na ňu: "Než by som toto mizerné jedlo jedol, nech radšej skameniem a nech ma sviňe zožerú!" Vtom z lesa vybehli dve svine, chlapca ubili a zožrali. Chlieb, ktorý mu sestra doniesla, sa premenil na kameň a z džbánku od mlieka vytryskla voda. Kopcu nad studničkou sa od tej doby hovorí Svinec.

## Ochrana
Floristicky bohaté kvetnaté lúky, pastviny a lesné ekosystémy s výskytom kriticky ohrozených a ohrozených druhov rastlín a živočíchov.

## Geografia
Vrchol Svinec spadá do Štramberskej vrchoviny, ktorá je súčasťou Západných Karpát. 

## Rastlinstvo
Územie je cenné najmä kvôli rastlinným společenstvám druhovo bohatých lúk a pasienkov. Rastie tu niekoľko druhov vstavačovitých (vstavač bledý, vstavač mužský), ďalej horec krížatý, pahorec brvitý, nevädzník hlaváčovitý, veronika hrdobarkovitá, leopoldia chochlatá, prvosienka jarná a ďalšie druhy. V lese na severnom svahu potom rastie napríklad cesnak medvedí, veterník žltuškovitý alebo bažanka trváca.

## Referencie


## Externé odkazy
* Vyhláška OÚ Nový Jičín o zriadení prírodnej rezervácie strana 1., strana 2., strana 3., strana 4., strana 5.

## Zdroj

Kategória:Chránené územia v okrese Nový Jičín
Kategória:Podbeskydská pahorkatina
Kategória:Valašsko (Morava)
Kategória:Nový Jičín
Kategória:Prírodný park Podbeskydí
Wells Fargo Center

**Wells Fargo Center** môže byť:
*mrakodrap v Denveri, pozri Wells Fargo Center (Denver)
*mrakodrap v Los Angeles pozri Wells Fargo Center (Los Angeles)
*mrakodrap v Minneapolise, pozri Wells Fargo Center (Minneapolis)
*mrakodrap v Portlande, pozri Wells Fargo Center (Portland)
*mrakodrap v Salt Lake City, pozri Wells Fargo Center (Salt Lake City)
*mrakodrap v Seattli, pozri Wells Fargo Center (Seattle)
*štadión vo Philadelphii, pozri Wells Fargo Center (Philadelphia)